Document ID: 32008D0425

ΑΠΌΦΑΣΗ ΤΗΣ ΕΠΙΤΡΟΠΉΣ
της 25ης Απριλίου 2008
για τη θέσπιση των τυπικών απαιτήσεων σχετικά με την υποβολή από τα κράτη μέλη των εθνικών προγραμμάτων εξάλειψης, ελέγχου και επιτήρησης ορισμένων ζωικών ασθενειών και ζωονόσων για κοινοτική χρηματοδότηση
[κοινοποιηθείσα υπό τον αριθμό Ε(2008) 1585]
(Κείμενο που παρουσιάζει ενδιαφέρον για τον ΕΟΧ)
(2008/425/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 10,
Εκτιμώντας τα ακόλουθα:
(1)
Η απόφαση 90/424/ΕΟΚ ορίζει τις διαδικασίες που διέπουν την οικονομική συνδρομή της Κοινότητας σε προγράμματα εξάλειψης, ελέγχου και επιτήρησης των ζωικών ασθενειών και των ζωονόσων. Σύμφωνα με την εν λόγω απόφαση, καθιερώνεται κοινοτικό χρηματοδοτικό μέσο για την επιστροφή των δαπανών που βαρύνουν τα κράτη μέλη για τη χρηματοδότηση των εθνικών προγραμμάτων εξάλειψης, ελέγχου και επιτήρησης των ζωικών ασθενειών και των ζωονόσων που απαριθμούνται στο παράρτημα της εν λόγω απόφασης.
(2)
Η απόφαση 90/424/ΕΟΚ προβλέπει ότι, το αργότερο στις 30 Απριλίου κάθε έτους, τα κράτη μέλη υποβάλλουν στην Επιτροπή τα ετήσια ή πολυετή προγράμματα που ξεκινούν το επόμενο έτος, για τα οποία ζητούν οικονομική συνδρομή από την Κοινότητα.
(3)
Βάσει του άρθρου 3 της απόφασης 90/424/ΕΟΚ, όπως τροποποιήθηκε με την απόφαση 2006/965/ΕΚ, τα προγράμματα για την ενζωοτική λεύκωση των βοοειδών (EBL) και για τη νόσο του Aujeszky μπορούν να χρηματοδοτούνται έως την 31η Δεκεμβρίου 2010.
(4)
Η απόφαση 2004/450/ΕΚ της Επιτροπής, της 29ης Απριλίου 2004, σχετικά με τη θέσπιση των τυπικών απαιτήσεων για το περιεχόμενο των αιτήσεων κοινοτικής χρηματοδότησης για προγράμματα εξάλειψης, επιτήρησης και ελέγχου ζωικών ασθενειών (2), προβλέπει ότι τα κράτη που ζητούν οικονομική συνδρομή από την Κοινότητα για προγράμματα εξάλειψης, ελέγχου και επιτήρησης ορισμένων ζωικών ασθενειών υποβάλλουν αιτήσεις που περιέχουν ορισμένες πληροφορίες οι οποίες καθορίζονται στην εν λόγω απόφαση.
(5)
Η απόφαση 2008/341/ΕΚ της Επιτροπής, της 25 Απριλίου 2008, για τη θέσπιση κοινοτικών κριτηρίων για τα εθνικά προγράμματα εξάλειψης, ελέγχου και επιτήρησης ορισμένων ζωικών ασθενειών και ζωονόσων (3), θεσπίζει κριτήρια τα οποία πρέπει να πληρούν τα εθνικά προγράμματα προκειμένου να εγκριθούν από την Επιτροπή βάσει του κοινοτικού χρηματοδοτικού μέσου που προβλέπεται στο άρθρο 24 παράγραφος 1 της απόφασης 90/424/ΕΟΚ.
(6)
Μετά την έκδοση της απόφασης 2008/341/ΕΚ και προκειμένου να βελτιωθεί περαιτέρω η διαδικασία υποβολής, έγκρισης και αξιολόγησης της προόδου κατά τη διάρκεια της εφαρμογής των προγραμμάτων, οι τυπικές απαιτήσεις όσον αφορά τις αιτήσεις των κρατών μελών για κοινοτική χρηματοδότηση των εθνικών προγραμμάτων πρέπει να επικαιροποιηθούν και να ευθυγραμμιστούν με τα εν λόγω κριτήρια. Για λόγους σαφήνειας, κρίνεται σκόπιμο να καταργηθεί η απόφαση 2004/450/ΕΟΚ και να αντικατασταθεί από την παρούσα απόφαση.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
α)
στο παράρτημα I της παρούσας απόφασης όσον αφορά τις ακόλουθες νόσους:
-
φυματίωση των βοοειδών,
-
βρουκέλλωση των βοοειδών,
-
βρουκέλλωση των αιγοπροβάτων (B. melitensis),
-
καταρροϊκός πυρετός του προβάτου σε περιοχές όπου ενδημεί η νόσος ή σε περιοχές υψηλού κινδύνου,
-
αφρικανική πανώλης των χοίρων,
-
φυσαλιδώδης νόσος των χοίρων,
-
κλασική πανώλης των χοίρων,
-
βακτηριδιακός άνθραξ,
-
λοιμώδης πλευροπνευμονία των βοοειδών,
-
λύσσα,
-
εχινοκοκκίαση,
-
τριχινίαση,
-
βεροτοξινογόνος E. coli,
-
ενζωοτική λεύκωση των βοοειδών (EBL) και νόσος του Aujeszky·
β)
στο παράρτημα II της παρούσας απόφασης όσον αφορά τη σαλμονέλωση (ζωονοσογόνος σαλμονέλα)·
γ)
στο παράρτημα III της παρούσας απόφασης όσον αφορά τις μεταδοτικές σπογγώδεις εγκεφαλοπάθειες (ΜΣΕ) [σπογγώδης εγκεφαλοπάθεια των βοοειδών (ΣΕΒ), τρομώδης νόσος και χρόνια εξασθενητική νόσος (ΧΕΝ)]·
δ)
στο παράρτημα IV της παρούσας απόφασης όσον αφορά τη γρίπη των πτηνών στα πουλερικά και στα άγρια πτηνά·
ε)
στο παράρτημα V της παρούσας απόφασης όσον αφορά τις ακόλουθες νόσους:
-
λοιμώδης αιμοποιητική νέκρωση,
-
λοιμώδης αναιμία του σολομού,
-
εαρινή ιαιμία του κυπρίνου (SVC),
-
ιογενής αιμορραγική σηψαιμία (VHS),
-
ερπητική λοίμωξη του κυπρίνου (KHV),
-
μόλυνση από Bonamia ostreae,
-
μόλυνση από Marteilia refringens,
-
ιχθυοφθειρίαση μαλακοστράκων.
Άρθρο 2
Η απόφαση 2004/450/ΕΚ καταργείται.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 25 Απριλίου 2008.

Labels: 12
0
15
6